ZAPISNIK

[bookmark: _Hlk79584113]5. sjednice Vijeća Mjesnog odbora „Petar Krešimir IV“
održane 25. listopada 2021. u prostorijama MO Petar Krešimir IV. sa početkom u 16:00 sati.

Prisutni članovi Vijeća Mjesnog odbora „Petar Krešimir IV“: Senada Kulašić, Tomislav Šola, Robert Lokar, Ana Štokalo, Hubert Loos.

Vijeće mjesnog odbora prihvaća jednoglasno zapisnik s 4. sjednice MO-a Petar Krešimir IV.

Vijeće Mjesnog odbora „Petar Krešimir IV“, bez rasprave, jednoglasno donosi

DNEVNI RED

1. Izmjena financijskog plana Mjesnog odbora „Petar Krešimir IV“ za 2021. godinu, mišljenje, traži se
2. Odluka o mjestima pokretne naprave i privremene građevine, mišljenje, traži se
3. Prioriteti za PKA 2022., donošenje zaključka
4. Prostor u Branimirovoj tržnici
5. Razno


1. Izmjena financijskog plana Mjesnog odbora „Petar Krešimir IV“ za 2021

Rasprava održana, članovi Vijeća jednoglasno su  donijeli su sljedeći

ZAKLJUČAK O IZMJENI FINANCIJSKOG PLANA

Mjesnog Odbora ''Petar Krešimir IV'' za 2021.

Članak 1.
U financijskom planu Mjesnog odbora ''Petar Krešimir IV'' za 2021. , članak 1. mijenja se i glasi:

PRIHODA:									761.490,00 KN
RASHODA:									761.490,00 KN
Članak 2.
Članak 2. mijenja se i glasi:
	Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	761.490,00

	6711
	PRIHODI ZA FINANCIRANJE RASHODA POSLOVANJA
	761.490,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	761.490,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	678.290,00

	 
	ODRŽAVANJE JAVNIH ZELENIH POVRŠINA
	452.496,00

	 
	ODRŽAVANJE NERAZVRSTANIH CESTA
	225.794,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00




Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.




2. Odluka o mjestima pokretne naprave i privremene građevine

Rasprava održana, članovi Vijeća jednoglasno su  donijeli su sljedeći

Z A K L J U Č A K

o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

1. Vijeće Mjesnog odbora „Petar Krešimir IV“ daje pozitivno mišljenje na Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.

2. Ovaj se zaključak dostavlja Vijeću Gradske četvrti Donji grad.
















3. [bookmark: _Hlk86235425]Prioriteti za PKA 2022.

Članovi vijeća MO-a razmatraju prijedloge dostavljene tijekom 2021. godine. Nakon sastavljanja listu prijedloga prioriteta glasaju i donose

[bookmark: _Hlk86235768]Z A K L J U Č A K

O prijedlozima prioriteta za Plan komunalnih aktivnosti u 2022.

· Obnova i uređenje okoline Branimirove tržnice
    Uređenje nogostupa oko Branimirove tržnice

Podnositelj prijedloga: Mjesni odbor „Petar Krešimir IV“
Lokacija: Nogostup koji okružuje zgradu Branimirove tržnice na adresi Ul. Kneza Branimira na broju 67 sa strane Držićeve, Branimirove i Kružićeve ulice (popis detaljnih lokacija dalje u tekstu).
Predlaže se: 
1.1.1. Potrebno je obnoviti asfalt na nogostupu koji okružuje Branimirovu tržnicu sa strane Držićeve ulice na istoku, Branimirove ulice na jugu i Kružićeve ulice na zapadu tržnice,  koji je pun rupa, tragova popravaka i korova uz prateće uređenje rubnika (gdje je potreban popravak, preslagivanje ili zamjena rubnika). 
1.1.2. Sanacija oštećenog kamenog popločenja pješačkog prijelaza na sjeveroistočnom dijelu tržnice i postavljanja betonske žardinjere ili stupa na pješački prijelaz kao zaštitu od prolaska automobila (koji redovito neovlaštenim prelaženjem oštećuju kamene ploče) na nogostup i daljnje oštećivanje kamenih ploča. Rupe na predmetnom prijelazu predstavljaju opasnost od ozljeda za građane.
1.1.3. Na istočnoj strani Branimirove tržnice, ako sigurnost prometa to omogućava, trebalo bi sasvim ukloniti srebrne klamerice postavljene uz rub pločnika, a ako to nije moguće, potrebno ih je presložiti i urediti jer su trenutno neravno postavljene i boja im je oštećena. Prometnom uredu pri upitu o sigurnosti prometa treba naglasiti kako se planira postaviti drvored na istom mjestu i provjeriti može li drveće biti zaštita pješaka od naleta vozila umjesto klamerica. 
Dosadašnje postupanje po prijedlogu: U okviru „Prijedloga programa za privremenu sanaciju Branimirove tržnice“ izglasanog na sjednici MO-a Petar Krešimir IV u kolovozu 2021. predloženo je uređenje asfalta koji okružuje Branimirovu tržnicu. 
MO Petar Krešimir IV je elektroničkom poštom u srpnju 2021. tražio i popravak oštećenih ploča i uređenje pješačkog prijelaza na sjeveoristočnoj strani Branimirove tržnice uz kafiće koji se nalaze na toj strani tržnice u okviru redovitog održavanja. 
Napomena! U listopadu 2021. je o asfalterskom programu Plana malih komunalnih akcija Vijeća Mjesnog odbora „Petar Krešimir IV“ za 2021. izglasan prijedlog da se obnovi asfalt na Branimirova, od Kružićeve do Držićeve ulice – asfaltiranje nogostupa uz tržnicu, pa je moguće da će dio predmetnih radova biti izvršen već tijekom 2021. godine. 

Ako postavljanje novog asfalta bude izvršeno na dijelu nogostupa oko tržnice u 2021.potrebno je u plan za 2022. unijeti dovršetak uređenja nogostupa oko Branimirove tržnice iz ovog prijedloga, a koji obuhvaća uređenje ostatka asfaltne površine i rubnika oko tržnice, sanacija kamenog popločenja i dodavanje zaštitne žardinjere/stupa na pješački prijelaz na sjeveroistočnom dijelu tržnice, uređenje klamerica na istočnom dijelu tržnice.
· Drvored na istočnoj strani Branimirove tržnice i na Držićevoj ulici ispred zgrada u Ulici neznane junakinje 3 i 5

Podnositelj prijedloga: Mjesni odbor „Petar Krešimir IV“ na inicijativu platforme „1postozagrad“ iz listopada 2020. godine
Lokacija: Kazeta na istočnoj strani Branimirove tržnice (na adresi Branimirova 67) uz Držićevu ulicu i kazeta u Držićevoj ulici uz kolnik na strani Ulice neznane junakinje ispred kućnih brojeva 3 i 5.
Predlaže se: Sadnja stabala u kazetu uz nogostup uz Branimirovu tržnicu (istočna strana uz Držićevu) i preko puta ceste u kazetu koja se nalazi uz samu prometnicu na Držićevoj ulici. Tim nogostupom prolaze brojni građani jer se nalazi na sjecištu više prometnih puteva. Tijekom ljetnih mjeseci bi drvored predstavljao zaštitu od sunca i način snižavanja temperature na tom dijelu ulice. Vrstu stabala za sađenje određuju nadležne službe u Gradu Zagrebu.
Prijedlog za sadnju drvoreda na istočnoj strani Branimirove tržnice je iznijela platforma 1Postozagrad u listopadu 2020. Uz odobrenje gospodina Saše Šimprage iz platforme 1Postozagrad za korištenje prijedloga i pripadajućih materijala s njihovih mrežnih stranica prijedlog je kao dio „Prijedloga programa za privremenu sanaciju Branimirove tržnice“ izglasan na sjednici MO-a Petar Krešimir IV u kolovozu 2021. godine i u istom dokumentu dopunjen prijedlogom da se stabla zasade i u kazetu preko puta ulice, uz kolnik na strani Ulice neznane junakinje ispred kućnih brojeva 3 i 5.
· Uređenje nogostupa u Kružićevoj ulici
Podnositelj prijedloga: Mjesni odbor „Petar Krešimir IV“
Lokacija: Ulica Petra Kružića sa zapadne strane. Najveća oštećenja se nalaze ispred kućnog broja 2 do lokacije ispred zgrade na adresi Ulica kneza Branimira 65
Predlaže se: Asfaltiranje nogostupa sa zapadne strane u Kružićeve ulice zbog oštećenja. Ako neće biti moguće asfaltirati nogostup u čitavoj ulici, svakako je potrebno asfaltirati ugao ispred Kružićeve na kućnom broju 2, ispred i oko kioska koji se tamo nalazi, kao i kraj ulice, na uglu Kružićeve s Branimirovom ulicom, ispred zgrade na adresi Branimirova kućni broj 65 gdje zbog uleknuća asfalta dolazi do nakupljanja kišnice.
· Izrada odvoda na uglu Tvrtkove i Trga kralja Petra Krešimira IV 
Podnositelj prijedloga: Mjesni odbor „Petar Krešimir IV“
Lokacija: Ugao Tvrtkove ulice i Trga kralja Petra Krešimira IV ispred zgrade na adresi trg Kralja Petra Krešimira IV, kućni broj 12.
Predlaže se: Izrada odgovarajućeg odvoda ili drugo odgovarajuće rješenje za dugogodišnji problem znatnog nakupljanja vode na uglu Tvrtkove i Krešimirovog trga. Postoji manja rupa između parkirnog mjesta i kolnika na strani Krešimirovog trga za otjecanje vode, ali nije dovoljna, pa prilikom svake kiše nastaju velike lokve na tom uglu. 
· Popravak/izrada odvoda Švearova/Erdodyjeva
Podnositelj prijedloga: Senada Kulašić, članica Mjesnog odbora „Petar Krešimir IV“
Lokacija: Ugao ulice Petra i Tome Erdodyja i ulice Kneza Borne ispred zgrade na adresi Erdodyjeva kućni broj 2 i ugao ulice Hrvoja Vukčića i ulice Ivana Šveara ispred zgrade na adresi Švearova kućni broj 9.
Predlaže se: Izrada odvoda ili sanacija nivelacije u kojoj dolazi do nakupljanja kišnice na križanju Erdodyjeva-Bornina i preko puta na istom križanju sanacija odvoda koji se nalazi u Švearovoj i nivelacije na uglu Hrvojeve i Švearove zbog nakupljanja oborinskih voda. Zbog navedenih mjesta nakupljanja oborinskih voda je već godinama otežan prolazak pješaka križanjem tijekom svake kiše. 
· Popravak nivelacije na uglu Krešimirovog trga i Hrvojeve
Podnositelj prijedloga: Mjesni odbor „Petar Krešimir IV“
Lokacija: Ugao ulice Hrvoja Vukčića i Trga kralja Petra Krešimira IV ispred zgrade na adresi Hrvojeva kućni broj 10
Predlaže se: Popravak nivelacije rubnika ispred zgrade u Hrvojevoj 10 na uglu s Krešimirovim trgom zbog znatnog nakupljanja oborinskih voda koje otežava prolazak pješaka.
· Postavljanje zamjenske česme u dječjem parku na Krešimirovom trgu
Podnositelj prijedloga: na inicijativu predsjednika Vijeća Gradske četvrti Roberta Fabera članovi Mjesnog odbora „Petar Krešimir IV“
Lokacija: Dječji park na sjeveroistočnom dijelu Trga kralja Petra Krešimira IV koji se nalazi preko puta zgrade MORH-a (Trg kralja Petra Krešimira IV broj 1). 
Predlaže se zamjena nefunkcionalne česme u dječjem parku na sjeveroistočnom dijelu Trga kralja Petra Krešimira IV koji se nalazi preko puta zgrade MORH-a (Trg kralja Petra Krešimira IV broj 1). 
· Postavljanje klupa kod glazbene škole „Pavla Markovca“
[bookmark: _Hlk86220003]Podnositelj prijedloga: Ravnatelj glazbene škole „Pavla Markovca“ Niko Marušić
Lokacija: Ispred zgrade na Trgu žrtava fašizma na kućnom broju 9, sa strane Višeslavove ulice, nogostup uz ograđeni drvored
Predlaže se: postavljanje dvije klupe na početku Ulice kneza Višeslava, ispred zgrade na Trgu žrtava fašizma na broju 9, na nogostup uz ograđeni drvored.
Klupe je potrebno postaviti zbog članova obitelji i kućanstva polaznika glazbene škole kako bi ih imali gdje pričekati do kraja nastave, kao i za djecu koja čekaju da po njih dođu njihovi ukućani i članovi obitelji.
· Postavljanje „klamerica“ za bicikle ispred glazbene škole „Pavla Markovca“ 
[bookmark: _Hlk86220026]Podnositelj prijedloga: Ravnatelj glazbene škole „Pavla Markovca“ Niko Marušić
Lokacija: Ispred zgrade na Trgu žrtava fašizma na kućnom broju 9, sa strane Trga žrtava fašizma između kazeta sa stablima. Ako neće biti dovoljno prostora, moguća je i lokacija ispred zgrade u Ulici kralja Zvonimira na kućnom broju 2 sa strane Trga žrtava fašizma, također između kazeta sa stablima.
Predlaže se: Postavljanje više „klamerica“ za bicikle na lokaciji na Trgu žrtava fašizma ispred glazbene škole „Pavla Markovca“ je potrebno radi učenika koji dolaze biciklima u školu, ali i radi stanara i obližnjih dućana ispred kojih su sada postavljeni neadekvatni parkinzi za bicikle privatnih korisnika.

4. Prostor u Branimirovoj tržnici

Članovi viječa utvrđuju kako grijanje, vodovod i kanalizacija u prostorijama MO-a u Branimirovoj tržnici ne rade od potresa 2020. godine. Zasad je moguće koristiti klimatizacijski uređaj za grijanje. Potrebno je uspostaviti kontakt s novim voditeljem podružnice „Tržnice Zagreb“ kad stupi na dužnost vezano uz pitanje sanacije osnovnih funkcionalnosti Branimirove tržnice i usput izabranoj osobi predstaviti dosadašnje prijedloge MO-a za Branimirovu tržnicu. Članovi MO-a jednoglasno prihvaćaju prijedloga dopisa koji je elektroničkom poštom Ana Štokalo dostavila 22. listopada 2021. svim članovima. Dopis, koji je sastavni dio ovog zapisnika, sa svim prilozima će biti dostavljen i predsjedniku Vijeća Gradske četvrti.


5. Asfalterski program.

Vijeće Mjesnog odbora Petar Krešimir IV, uvidom u stanje sredstava za male komunalne akcije bez rasprave, jednoglasno donosi


Z A K L J U Č A K

o asfalterskom programu Plana malih komunalnih akcija Vijeća Mjesnog odbora „Petar Krešimir IV“ za 2021.

I. Vijeće Mjesnog odbora „Petar Krešimir IV“ je sukladno s raspoloživim sredstvima 
    mjesnog odbora iz Plana malih komunalnih akcija za 2021. donijelo svoj prioritet   
    asfalterskog  programa:

· Branimirova, od Kružićeve do Držićeve ulice – asfaltiranje nogostupa uz tržnicu

          II. Ovaj će Zaključak biti dostavljen Gradskom uredu za mjesnu samoupravu na daljnje 
                postupanje.


6. Razno

U proteklom razdoblju su vraćeni su prometni znakovi u ulici Kraljice Jelene prema zahtjevu MO-a na prijedlog Aktivnih građana i pošišane su grane koje su ometale vidljivost prometnih znakova na Branimirovoj uz zid od HŽ Infrastrukture.







Zapisničarka: Ana Štokalo


KLASA: 026-02/21-002/1888
URBROJ: 251-06-11-112-21- 2
Zagreb, 25. listopada 2021.
  

Predsjednica Mjesnog odbora
„Petar Krešimir IV“

[bookmark: _GoBack]Ana Štokalo, v.r.

